कानपुर. रिटायर्ड फौजी के घर से मंगलवार को चोर लगभग 5 लाख का माल लेकर फरार हो गए। चोरी की जानकारी होते ही फौजी जब घर पहुंचा तो वहां का नजारा देख उसके होश उड़ गए। घर के अंदल अलमारी से लेकर बक्शे तक सभी टूटे हुए थे। इसकी जानकारी उसने तुरंत पुलिस को दी। मौके पर पहुंची पुलिस और फोरेंसिक टीम ने घटनास्थल का निरीक्षण किया। इसके बाद मामला दर्ज कर चोरों की तलाश में जुट गई है। आगे पढ़िए पूरा मामला...
-बर्रा थानाक्षेत्र स्थित हरदेव नगर में रहने वाले आमिर सिंह आर्मी से 2 साल पहले रिटायर्ड हुए थे।
-परिवार में पत्नी आराधना दो बेटे अभिषेक (14) और आदित्य (11) के साथ रहते हैं।
-आराधना के मामा देवी गुलाम के बेटे मोनू की रूर स्थित पामा गांव में शादी थी।
-आमिर सिंह पत्नी और बच्चो समेत बीते सोमवार को शादी समारोह में शामिल होने के लिए गए थे।
-बीते सोमवार देर रात चोर मेन गेट का ताला तोड़कर अंदर घुसे हैं। इसके बाद तीनों कमरों के ताले तोड़े गए हैं।
4 लाख के जेवरात, 60 हजार नगद और 40 हजार के कीमती सामान ले गए हैं चोर
-फौजी आमिर सिंह ने बताया, मैं अपने परिवार के साथ बीते सोमवार को पामा गया था।
-मंगलवार सुबह हमारे पड़ोसी सुभम का फोन आया कि आप के घर का गेट खुला हुआ है और गेट के कुडे और ताले टूटे हुए हैं।
-यह सुनकर मैं अपने परिवार के साथ घर वापस आया तो देखा सभी कमरों के ताले टूटे पड़े थे। बक्शे और अलमारी के लॉकर भी टूटे थे।
-उन्होंने ने बताया कि चोर 4 लाख के जेवरात, 60 हजार रुपए नगद और 40 हजार के कीमती सामान ले गए हैं।
-हमने घर आकर चोरी की सूचना पुलिस को दी। मौके पर पहुंची पुलिस और फोरेंसिक टीम ने निरीक्षण किया।
-फोरेंसिक टीम के मुताबिक, घर में सभी स्थानों पर एक ही शख्स के उंगलियों के निशान मिले हैं। इसकी सैम्पिलंग कर ली गई है।
क्या कहती है पुलिस
-गोविन्द नगर सीओ ज्ञानेंद्र सिंह के मुताबिक, रिटायर्ड फौजी के घर पर चोरी हुई है, फोरेंसिक टीम ने भी निरीक्षण किया है। उनकी तहरीर पर मामला दर्ज किया जा रहा है।
आगे की स्लाइड्स देखिए अन्य फोटोज...
hin_Deva awa_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva